**חברת חוף בת-ים ליזמות ופיתוח בע"מ**

 **מכרז פומבי מס' 22/21**

**לתפקיד מנהל פרויקטים במנהלת להתחדשות עירונית**

**כללי:**

חברת חוף בת-ים ליזמות ופיתוח בע"מ (להלן: "**החברה**") הינה חברה עירונית המצויה בבעלות עיריית בת-ים (להלן :"**העירייה"**/**"הרשות המקומית"**) ומשמשת כזרוע ביצועית של העירייה, בין היתר, בנושאי התחדשות עירונית. במסגרת החברה פועלת מנהלת להתחדשות עירונית אשר מרכזת את כלל הנושאים הנוגעים להתחדשות עירונית בעיר בת-ים (להלן: "**המנהלת**").

החברה מבקשת בזאת הצעות לתפקיד מנהל פרויקטים במנהלת ממועמדים העומדים בתנאים שיפורטו להלן.

**תיאור התפקיד**:

ייעוד:

קידום מיזמי ההתחדשות העירונית בתחום העיר בת-ים.

תחומי אחריות:

1. ניהול מעקב ובקרה אחר מיזמי התחדשות עירונית בתחומי הרשות המקומית.
2. איתור ושחרור חסמים במיזמי התחדשות עירונית.
3. סיוע ליזמים ודיירים בקידום מיזמי התחדשות עירונית.

פירוט הביצועים והמשימות העיקריות כנגזרת מתחומי האחריות:

1. ניהול מעקב ובקרה אחר מיזמי התחדשות עירונית בתחומי הרשות המקומית
2. איסוף וניהול הנתונים הנוגעים לסטטוס מיזמי ההתחדשות העירונית המקודמים בתחומי הרשות וזאת בהתייחס לכלל ההיבטים הרלוונטיים, לרבות התכנוני, החברתי, הקנייני וכו' החל מייזומו של הפרויקט ועד להשלמת בנייתו ואכלוסו.
3. מיפוי השלבים העיקריים של מיזמי ההתחדשות העירונית המרכזיים בתחומי הרשות, לרבות בניית גאנט ניהולי עבור כל מיזם, וביצוע מעקב ובקרה אחר התקדמות הפרויקטים ועמידתם בלוחות הזמנים שנקבעו.
4. קיום קשר שוטף עם נציגויות תושבים, מנהלי פרויקטים, יזמים וכו' אודות התקדמות הפרויקטים המקודמים על ידם/בשטחם, לרבות קיום ישיבות, קבלת דוחות וביקורים בשטח.
5. מיפוי, איתור וקידום מתחמים בעלי היתכנות להתחדשות עירונית, בהם אין פעילות יזמית.
6. איתור ושחרור חסמים במיזמי התחדשות עירונית
7. איתור והסרת חסמים תכנוניים, כלכליים וחברתיים של מיזמי התחדשות עירונית בתחום הרשות המקומית, במטרה לקצר את לוחות הזמנים לביצועם, לרבות באמצעות העסקת בעלי מקצוע נדרשים, בהתאם לצורך.
8. קיום קשר שוטף מול משרדי ממשלה וגופים סטטוטוריים, אגפי העירייה, מוסדות תכנון וצוותי תכנון, חברות תשתית וכו' לצורך קידום מיזמי ההתחדשות העירונית בשטחי הרשות המקומית.
9. סיוע ליזמים ודיירים בקידום תהליכי התחדשות עירונית
10. מיפוי תהליכי העבודה לקידום מיזמי התחדשות עירונית ברשות המקומית ובחינת דרכים לקיצור זמנים והפחתת רגולציה.
11. הנגשת מידע לתושבים ובעלי מקצוע העוסקים בתחום ההתחדשות העירונית והגברת הודאות והשקיפות בתהליך, לרבות במסגרת קבלת קהל.
12. פרסום והסברה על תפקידי המינהלת ותרומתה לקידום מיזמים בקרב יזמים ובעלי מקצוע בתחום ההתחדשות העירונית.
13. הובלת שולחנות עגולים מקצועיים, בין היתר, בשיתוף עם ארגונים יציגים של בעלי מקצוע.

**מאפייני העשייה היחודיים בתפקיד**

* סדר וארגון
* ייצוגיות ושירותיות
* השתלבות בעבודת האגפים המקצועיים ברשות המקומית (תכנון, רישוי, רווחה וכו)' עבודה מול בעלי עניין מגוונים (עובדי הרשות המקומית, יזמים, בעלי נכסים, תושבים)
* עבודה בשעות לא שגרתיות (כנסי תושבים וכו').

**דרישות התפקיד- תנאי סף**:

יכול להגיש הצעה למכרז מי שהוא תושב ואזרח ישראל ואשר עומד בכל התנאים המצטברים המפורטים להלן:

השכלה:

1. בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ באחד או יותר מהתחומים הבאים - גיאוגרפיה, תכנון ערים, אדריכלות, כלכלה, הנדסה אזרחית, הנדסת תעשייה וניהול, מינהל עסקים, משפטים או הנדסאי או טכנאי רשום בהתאם לסעיף 39 לחוק ההנדסאים והטכנאים

המוסמכים, התשע"ג2012- באותם תחומים.

ניסיון מקצועי:

1. עבור בעל תואר אקדמי כאמור לעיל: ניסיון מקצועי של שלוש שנים בתחום התכנון והבנייה או בתחום ניהול הפרויקטים.

עבור הנדסאי רשום: ארבע שנות ניסיון בתחומי העיסוק של המשרה.

עבור טכנאי רשום: חמש שנות ניסיון בתחומים כאמור לעיל.

עדיפות תינתן לבעלי ניסיון בתחום ההתחדשות העירונית ו/או עבודה קודמת בקידום פרויקטים בתחום התכנון והבנייה ו/או ידע וניסיון בקידום הליכי תכנון ורישוי סטטוטוריים.

עדיפות תינתן לבעלי ניסיון ניהולי, של צוות עובדים בכפיפות ישירה או עקיפה, בתחום ניהול וקידום פרויקטים.

דרישות נוספות:

שפות: עברית.

יישומי מחשב: שליטה בתכנות אופיס.

כישורים אישיים נדרשים:

יחסי אנוש מעולים ויכולת עבודה בצוות. אמינות ומהימנות אישית, מסירות, ייצוגיות, אדיבות ושירותיות ברמה גבוהה. יכולת הובלה והנעה של תהליכים ואנשים. יכולת קבלת החלטות, ארגון ותכנון משימות בקפדנות ודייקנות תוך עמידה בלוחות זמנים.

יכולת אבחון ואיתור יזומות התחדשות עירונית.

יכולת התמודדות עם קונפליקטים וחשיבה יצירתית.

יכולת יצירת אמון ונטרול חששות.

**היקף משרה, תנאי העסקה וכפיפות (כשכיר או כנותן שירותים):**

* **היקף משרה:** 100%.
* **תנאי העסקה:** חוזה אישי.
* **כפיפות:** מנהל המנהלת להתחדשות עירונית
* מינוי המועמד אשר ימצא מתאים, יהא בכפוף לכללים בדבר איסור ניגודי עניינים ו/או העסקת קרובי משפחה החלים על החברה, בהתאם להוראות חוזרי מנכ"ל משרד הפנים וע"פ כל דין.

**הערות:**

* מועמד שימצא מתאים למשרה, אפשר שיידרש לעבור מבחן התאמה.
* מכרז זה מופנה לגברים ונשים כאחד, לכן בכל מקום בו מפורט תיאור תפקידים בלשון זכר הכוונה גם ללשון נקבה. החברה ועיריית בת ים מעניקות הזדמנות שווה לאישה ולגבר שהינם בעלי הכישורים המתאימים לאיוש המשרה.

**הגשת מועמדות:**

* **על המועמד להוריד את נוסח המכרז המלא מאתר האינטרנט של העירייה בכתובת** [**www.bat-yam.muni.il**](http://www.bat-yam.muni.il)**.**
* על המועמד לצרף תעודה ממוסד ישראלי מוכר להשכלה גבוהה או אישור שקילות תואר מהגף להערכת תארים ודיפלומות בחו"ל, במשרד החינוך- אם הוא בעל תואר ממוסד לימודים להשכלה גבוהה בחו"ל או משלוחה של מוסד כאמור, בהתאם ובכפוף להוראות הדין וכללי הגוף להערכת תארים, לרבות הוראות נציבות שירות המדינה. **על המועמד לפרט ככל הניתן, במסגרת קורות החיים, או באמצעות כל מסמך נלווה אחר, את ניסיונו בהתאם לתנאי הסף של המכרז.**
* הגשת המועמדות וקורות חיים (כולל מס' טלפון נייד, כתובת מייל, ומס' פקס), קו"ח, המלצות, תעודות נדרשות וכל מסמך רלוונטי אחר, תהא לכתובת המייל office@calcalit-batyam.co.il  **עד ליום 15.4.21 לא יאוחר מהשעה 12:00 בדיוק.**
* החברה רשאית שלא לדון בבקשות והצעות אשר לא יצורפו אליהן כל המסמכים הדרושים.
* כל סתירה בין האמור במסמך זה לבין האמור במודעה על פרסום המשרה- יגבר האמור במסמך זה.
* מועמדים אשר ימצאו מתאימים יוזמנו לריאיון. עם זאת, ככל שימצאו יותר מ-10 מועמדים העומדים בתנאי הסף, תהא רשאית החברה לזמן רק את 10 המועמדים אשר ימצאו כמתאימים ביותר על סמך מסמכי ההגשה או לאחר ריאיון טלפוני.
* פרטים נוספים ניתן לקבל במשרדי המנהלת בטלפון:**076-5333880** או במייל **office@calacalit-bataym.co.il**

## ברכה,

## עומר זיו, ראש המנהלת

## חוף בת ים ליזמות ופיתוח בע"מ